Dewa-Dewi Hindu

**Dewa Dewi Hindu** ialah dewa dan dewi dalam agama Hindu . Dewa-dewi dalam agama Hindu adalah sepelbagai  tradisinya, dan seorang penganut Hindu boleh memilih untuk menjadi politeistik, panteistik, monoteistik, monistik,  agnostik, ateistik, atau humanis .    Istilah dan gelaran bagi dewa-dewi dalam pelbagai tradisi Hindu adalah berbeza-beza, dan termasuk Dewa, Devi, Iswara, Iswarai, Bhagavān dan Bhagavati .   

Dewa-dewi dalam agama Hindu telah berkembang sejak era Veda (abad ke-2 SM) hingga era pertengahan (abad ke-1 M), secara serantau di Nepal, Pakistan, India dan di Asia Tenggara, serta merentasi pelbagai tradisi Hindu.   

Konsep dewa dalam agama Hindu berbeza-beza, daripada tuhan peribadi seperti dalam aliran Yoga falsafah Hindu,   kepada tiga puluh tiga dewa utama dalam Veda,  sehingga ratusan dewa yang disebut dalam Purana.  Contoh dewa utama kontemporari termasuk Vishnu, Shiva dan Mahadewa.  Dewa-dewa ini mempunyai personaliti yang tersendiri dan kompleks, namun sering dianggap sebagai aspek-aspek dari Realiti Tertinggi yang dipanggil Brahman. Sejak zaman purba, idea kesetaraan telah dihargai oleh  semua penganut Hindu, dalam teks-teksnya dan seni ukiran awal abad pertama, dengan konsep seperti Harihara (separuh Vishnu, separuh Shiva)  dan Ardhanarishvara (separuh Shiva, separuh Parvati) dengan mitos dan kuil yang menampilkan mereka bersama-sama,  menyatakan mereka adalah sama.    Dewa-dewi utama telah menjadi inspirasi bagi tradisi Hindu masing-masing  seperti Vaishnavisme,Saivisme dan 

Saktam, tetapi dengan mitologi, tatacara ritual, teosofi, aksiologi dan poli-senterisme yang dikongsi bersama.    Beberapa tradisi Hindu, seperti Smartisme dari pertengahan abad pertama masihi, telah memasukkan pelbagai dewa utama sebagai manifestasi henoteistik Saguna Brahman, dan sebagai cara untuk menyedari  Nirguna Brahman.    Dalam falsafah Samkhya, Devata atau *dewa dewi* dianggap sebagai "sumber tenaga semula jadi" yang memiliki Sattva sebagai Guna yang dominan. 

Dewa-dewa Hindu digambarkan melalui pelbagai ikon dan anikon dalam ukiran dan lukisan, yang dipanggil Murtis (Arca) dan *Pratimas*.  Beberapa tradisi Hindu, seperti Charvaka kuno menolak semua dewa-dewi dan konsep tuhan atau dewi,    manakala gerakan era kolonial British abad ke-19 seperti Arya Samaj dan Brahmo Samaj menolak dewa-dewi dan mengamalkan konsep  Monoteisme .   Dewa-dewa Hindu telah diadopsi dalam agama lain seperti Jainisme ,  dan di kawasan luar India, seperti China , Thailand , Myanmardan Jepun yang kebanyakannya beragama Buddha, di mana mereka terus dihormati dalam kuil atau seni serantau.   

Dalam teks Hindu zaman kuno dan zaman pertengahan, tubuh manusia digambarkan sebagai kuil,   dan dewa digambarkan sebagai bahagian yang tinggal di dalamnya, manakala Brahman (Kenyataan Mutlak, Tuhan)   digambarkan sebagai sama, atau sifat yang serupa, sebagai Atman (setiap makhluk hidup yang sama), yang kekal dan Hindu di dalam diri masing-masing.   

## Dewa dan Dewi

Dewa-Dewi dalam agama Hindu disebut sebagai Dewa (maskulin) dan Dewi (perempuan).    Akar kata bagi  istilah-istilah ini bermaksud "syurga, ketuhanan, apa-apa yang cemerlang". 

Dalam kesusasteraan Veda yang paling awal, semua makhluk ghaib dipanggil Asura.  Menjelang zaman Veda akhir (kira-kira. 500 sm), makhluk ghaib yang baik \ disebut sebagai *Deva-Asuras* . Dalam teks pasca -Veda, seperti Purana dan Itihasa  Hindu, para Dewa mewakili  kebaikan, manakala Asura mewakili kejahatan. Dalam beberapa kesusasteraan India abad pertengahan, para *Deva* juga dirujuk sebagai Sura dan dibandingkan dengan rakan  mereka yang sama kuat  tetapi jahat, yang dipangil Asura. 

Dewa-dewa Hindu adalah sebahagian daripada mitologi Hindu, kedua-dua Dewa dan Dewi muncul dalam salah satu daripada banyak teori kosmologi dalam agama Hindu.  

### Ciri-ciri dewa-dewi era Veda
Dalam kesusasteraan Veda, Dewa dan Dewi mewakili kekuatan alam dan ada yang mewakili nilai moral (seperti Aditya, Varuna, dan Mitra ), masing-masing melambangkan kemuncak  pengetahuan khusus, tenaga kreatif, serta kuasa yang tinngi dan ajaib (*Siddhis*).

## Lihat juga

* ikonografi Hindu
* mitologi Hindu
* Purana
* Senarai dewa-dewi Hindu
* Dewa Rigveda

## Rujukan